আসেনি নাইজেরিয়ার সামরিক দম্পতি, ব্রিগেডিয়ার জেনারেল আকাগু এবং ব্রিগেডিয়ার জেনারেল ওয়ান্ডার মধ্যে।
অতদূর যেতেও হবে না। নিজের ঘরে উঁকি দিয়ে ক’জন পুরুষ বুক ঠুকে বলতে পারবেন, স্ত্রী-র বেতন বেশি হলে বা স্ত্রী উচ্চপদে উন্নীত হলে বুকের ভিতর হালকা জ্বলুনি অনুভব হয় না। এ সমস্যা সবচেয়ে বেশি হয় যখন দু’জনেই একই পেশায় থাকেন।
এমনিতে সামাজিক-অর্থনৈতিক দিক থেকে ভারতের থেকে যথেষ্ট পিছিয়েই আছে পশ্চিম আফ্রিকার গিনি উপসাগরীয় দেশ নাইজেরিয়া। অর্গানাইজেশন ফর ইকনমিক কো-অপারেশন অ্যান্ড ডেভেলপমেন্ট-এর তালিকায় বিশ্বের ১০২টি দেশের মধ্যে লিঙ্গ-সাম্য প্রসঙ্গে নাইজেরিয়ার স্থান ৮৬ নম্বরে।
সেই নাইজেরিয়াতেই কয়েক দশক ধরে সংসার করছেন সেসিলিয়া এবং ক্লিফোর্ড। ওঁরা হলেন সেদেশের প্রথম বিবাহিত দম্পতি যাঁরা একই সামরিক পদে বহাল। দু’জনেই ব্রিগেডিয়ার জেনারেল।
দু’টি আলাদা আলাদা অঞ্চল থেকে সামরিক অফিসার পদে চাকরিজীবন শুরু করেছিলেন ক্লিফোর্ড বি ওয়ান্ডা এবং সেসিলিয়া ইউ আকাগু। কর্মসূত্রেই প্রেম এবং বিয়ে। তার পর একের পর এক উন্নতির সিঁড়ি বাওয়া। এই সময়টায় কোনও মনান্তর তো ঘটেইনি, বরং একজন আর একজনকে অর্ধেক আকাশ হিসেবেই দেখে এসেছেন।
বিয়ের পর পদবি পরিবর্তনও করেননি সেসিলিয়া। দীর্ঘ কর্মজীবন অতিক্রম করেছেন দু’জন দু’জনকে সাহস ও অনুপ্রেরণা জুগিয়ে। দু’জনের সাফল্যেই দু’জন অভিভূত হয়েছেন।
কথায় বলে, ভাল বা মন্দ জীবনে আমরা যাই করি না কেন, জীবন সবকিছুই চতুর্গুণ করে ফেরত দেয়। হয়তো তাই আজ ঘরে-বাইরে লিঙ্গ-সাম্যের এক উজ্জ্বল দৃষ্টান্ত হয়ে সারা পৃথিবীর নজর কেড়েছেন এই নাইজেরীয় দম্পতি। শিরোনামে এসেছে ওঁদের অসামান্য দাম্পত্য জীবন। একটা ‘গান’ স্যালুট তো এঁদের প্রাপ্য বটেই।
তবে বন্দুকে নয়, সুর-ছন্দে। তাও আবার ‘অভিমান’-এর মেঘ কেটে ভালবাসার রোদ্দুরে ভেসে যাওয়ার গান।
শুনবেন আর একবার? তবে ক্লিক করুন এই নীচের লিঙ্কটিতে।